ખાણ ખનિજ વિભાગની ટીમે મંગળવારે ચેકીંગ ઝૂંબેશ દરમિયાન ખેડબ્રહ્મા તાલુકાના કલ્લેકા વિસ્તારમાં રોયલ્ટી પાસ વિના રેતી ખનિજનું વહન કરતા બે ટ્રેકટરોને ખનિજ ચોરીમાં ઝડપી લઇ ખેડબ્રહ્મા પોલીસ સ્ટેશન હવાલે મૂકાવ્યા હતા. ખનિજ વિભાગની ટીમે મંગળવારે વિવિધ તાલુકામાંથી એક જેસીબી, બે ટ્રક અને પાંચ ટ્રેકટર સહિત અંદાજે રૂા.૭૫ લાખનો મુદા્માલ સીઝ કરી તે વાહનોને સબંધિત પોલીસ સ્ટેશન હવાલે મૂકાવી વાહન માલિકો વિરૂધ્ધ દંડનીય કાર્યવાહી કરતા ગેરકાયદેસર આવી ખનીજ ચોરી કરતાં જિલ્લાના ખનિજ માફીયાઓમાં ફફડાટ વ્યાપ્યો હતો.